CELEX: 32016D1898
Language: ro
Date: 2016-10-26 00:00:00
Title: Decizia de punere în aplicare (UE) 2016/1898 a Comisiei din 26 octombrie 2016 de modificare a Deciziei de punere în aplicare 2013/764/UE privind măsurile zoosanitare de combatere a pestei porcine clasice în anumite state membre [notificată cu numărul C(2016) 6710] (Text cu relevanță pentru SEE)

28.10.2016   
               
               
                  RO
               
               
                  Jurnalul Oficial al Uniunii Europene
               
               
                  L 293/39
               
            DECIZIA DE PUNERE ÎN APLICARE (UE) 2016/1898 A COMISIEI
      din 26 octombrie 2016
      de modificare a Deciziei de punere în aplicare 2013/764/UE privind măsurile zoosanitare de combatere a pestei porcine clasice în anumite state membre
      
         
            [notificată cu numărul C(2016) 6710]
         
      
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (1), în special articolul 9 alineatul (4),
      având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (2), în special articolul 10 alineatul (4),
      întrucât:
      
                  (1)
               
               
                  Decizia de punere în aplicare 2013/764/UE a Comisiei (3) stabilește măsurile zoosanitare vizând pesta porcină clasică în statele membre sau în zone ale acestora enumerate în anexa la decizia menționată. Măsurile respective includ interdicții referitoare la expedierea porcilor vii, a materialului seminal, a ovulelor și a embrionilor de porcine, a cărnii de porc, precum și a preparatelor din carne și a produselor din carne care constau în carne de porc sau conțin carne de porc din anumite zone ale statelor membre în cauză.
               
            
                  (2)
               
               
                  La evaluarea riscului reprezentat de starea sănătății animalelor în ceea ce privește pesta porcină clasică ar trebui să se ia în considerare evoluția situației epidemiologice actuale din Uniune în ceea ce privește boala respectivă. Este necesar să se prevadă anumite derogări pentru expedierea porcilor vii, a cărnii de porc proaspete și a anumitor preparate și produse din carne din zonele enumerate în anexa la Decizia de punere în aplicare 2013/764/UE. Cerințele suplimentare în materie de sănătate animală aplicabile în cazul în care se acordă astfel de derogări ar trebui, de asemenea, descrise în decizia de punere în aplicare respectivă.
               
            
                  (3)
               
               
                  Directiva 64/432/CEE a Consiliului (4) prevede că deplasările de animale vii trebuie să fie însoțite de certificate de sănătate. În cazul în care derogările de la interdicția de expediere a porcilor vii din zonele enumerate în anexa la Decizia de punere în aplicare 2013/764/UE se aplică porcilor vii destinați comerțului în interiorul Uniunii, certificatele de sănătate respective ar trebui să includă o trimitere la decizia respectivă de punere în aplicare, astfel încât să se asigure faptul că certificatele relevante conțin informații adecvate și exacte privind sănătatea.
               
            
                  (4)
               
               
                  Articolul 6 din Directiva 2001/89/CE a Consiliului (5) recunoaște existența unor exploatații alcătuite din unități de producție diferite și permite aplicarea unor derogări în funcție de diferite niveluri de risc ce pot fi recunoscute de autoritatea competentă. Acest aspect ar trebui să se reflecte în derogările prevăzute la articolul 4 litera (a) din Decizia de punere în aplicare 2013/764/UE.
               
            
                  (5)
               
               
                  Anexa la Decizia 2002/106/CE a Comisiei (6) prezintă în detaliu monitorizarea serologică și procedurile de prelevare de probe și furnizează detalii despre testele indicate. Dacă trebuie introduse derogări de la cerințele prevăzute în Decizia de punere în aplicare 2013/764/UE în decizia de punere în aplicare respectivă, aceste măsuri ar trebui să facă trimitere la părțile corespunzătoare din anexa la Decizia 2002/106/CE.
               
            
                  (6)
               
               
                  Prin urmare, Decizia de punere în aplicare 2013/764/UE ar trebui modificată în consecință.
               
            
                  (7)
               
               
                  Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
               
            ADOPTĂ PREZENTA DECIZIE:
      Articolul 1
      Decizia de punere în aplicare 2013/764/UE se modifică după cum urmează:
      
                  1.
               
               
                  Se introduce următorul articol 2a:
                  „Articolul 2a
                  Derogare de la expedierea porcilor vii către alte state membre în anumite cazuri
                  (1)   Prin derogare de la articolul 2 alineatul (1), statele membre în cauză pot autoriza expedierea de porci vii din exploatații situate în zonele enumerate în anexă către alte state membre, cu condiția ca situația generală a pestei porcine clasice în zonele enumerate în anexă să fie favorabilă, iar porcii respectivi să fi fost ținuți în exploatații:
                  
                              —
                           
                           
                              în care nu s-a înregistrat nicio dovadă de pestă porcină clasică în cele 12 luni anterioare în exploatația în cauză, iar exploatația este situată în afara unei zone de protecție sau de supraveghere stabilită în conformitate cu Directiva 2001/89/CE;
                           
                        
                              —
                           
                           
                              în care porcii au fost prezenți cel puțin 90 de zile sau de la naștere în exploatație și nu au fost introduși porci vii în exploatație în timpul celor de 30 de zile imediat precedente datei expedierii;
                           
                        
                              —
                           
                           
                              în care se implementează un plan de biosecuritate aprobat de autoritatea competentă;
                           
                        
                              —
                           
                           
                              care au fost supuse în mod regulat și cel puțin o dată la patru luni inspecțiilor efectuate de către autoritatea competentă, care trebuie:
                              
                                          (i)
                                       
                                       
                                          să urmeze orientările stabilite în capitolul III din anexa la Decizia 2002/106/CE a Comisiei (*);
                                       
                                    
                                          (ii)
                                       
                                       
                                          să includă un examen clinic în conformitate cu procedurile de control și de prelevare de probe stabilite în capitolul IV partea A din anexa la Decizia 2002/106/CE;
                                       
                                    
                                          (iii)
                                       
                                       
                                          să verifice aplicarea efectivă a măsurilor prevăzute la articolul 15 alineatul (2) litera (b) liniuța a doua și liniuțele a patra până la a șaptea din Directiva 2001/89/CE; și
                                       
                                    
                        
                              —
                           
                           
                              care fac obiectul unui plan de supraveghere a pestei porcine clasice, implementat de autoritatea competentă în conformitate cu procedurile de prelevare de probe prevăzute în capitolul IV partea F punctul 2 din anexa la Decizia 2002/106/CE, și al unor teste de laborator, rezultatele fiind negative, în decursul unei perioade de o lună înainte de deplasare.
                           
                        (2)   În cazul porcilor vii care îndeplinesc cerințele de la alineatul (1), se adaugă următoarea mențiune suplimentară la certificatele de sănătate corespunzătoare pentru porcine, menționate la articolul 5 alineatul (1) din Directiva 64/432/CEE a Consiliului (**):
                  
                     „Porci în conformitate cu articolul 2a din Decizia de punere în aplicare 2013/764/UE a Comisiei”.
                  
                  
                     (*)  Decizia 2002/106/CE a Comisiei din 1 februarie 2002 de aprobare a unui manual de diagnosticare care stabilește proceduri de diagnosticare, metode de prelevare de probe și criterii de evaluare a testelor de laborator pentru confirmarea pestei porcine clasice (JO L 39, 9.2.2002, p. 71)."
						
                  
                     (**)  Directiva 64/432/CEE a Consiliului din 26 iunie 1964 privind problemele de inspecție veterinară care afectează schimburile intracomunitare cu bovine și porcine (JO 121, 29.7.1964, p. 1977).”"
						
               
            
                  2.
               
               
                  Articolul 4 se modifică după cum urmează:
                  
                              (a)
                           
                           
                              la litera (a), a doua liniuță se înlocuiește cu următorul text:
                              
                                          „—
                                       
                                       
                                          în care porcii au fost prezenți cel puțin 90 de zile sau de la naștere în exploatație și nu au fost introduși porci vii în exploatație sau într-o unitate separată de producție în timpul celor de 30 de zile imediat precedente datei expedierii către abator; această cerință se aplică numai unităților de producție separate pentru care medicul veterinar oficial a confirmat că structura, dimensiunea și distanța dintre unitățile de producție și operațiunile desfășurate în acestea sunt de așa natură încât unitățile de producție asigură structuri complet separate pentru adăpostire, întreținere și hrănire, astfel încât virusul să nu se poată transmite de la o unitate de producție la alta;”;
                                       
                                    
                        
                              (b)
                           
                           
                              la litera (a), punctul (iii) de la a patra liniuță se înlocuiește cu următorul text:
                              
                                          „(iii)
                                       
                                       
                                          să îndeplinească cel puțin una dintre condițiile următoare:
                                          
                                                      1.
                                                   
                                                   
                                                      verifică aplicarea efectivă a măsurilor prevăzute la articolul 15 alineatul (2) litera (b) liniuța a doua și liniuțele a patra până la a șaptea din Directiva 2001/89/CE; sau
                                                   
                                                
                                                      2.
                                                   
                                                   
                                                      pe o rază de 40 km de la exploatație se realizează o supraveghere regulată a porcilor sălbatici, cel puțin o dată la patru luni, rezultatele fiind negative, în conformitate cu capitolul IV partea H din anexa la Decizia 2002/106/CE, iar toți porcii sacrificați din transport au fost supuși unor teste de depistare a pestei porcine clasice ale căror rezultate au fost negative, în conformitate cu procedurile de diagnosticare stabilite în capitolul VI partea C din anexa la Decizia 2002/106/CE;”;
                                                   
                                                
                                    
                        
                              (c)
                           
                           
                              la litera (a), se adaugă următoarea a șaptea liniuță:
                              
                                          „—
                                       
                                       
                                          în care carnea de porc, preparatele și produsele din carne provenite din exploatații de porcine care sunt în conformitate cu prezenta literă sunt însoțite de certificatul de sănătate pentru comerț în interiorul Uniunii corespunzător, astfel cum este stabilit în Regulamentul (CE) nr. 599/2004 al Comisiei (***) a cărui parte II se completează cu următorul text:
                                          „Produs în conformitate cu Decizia de punere în aplicare 2013/764/UE a Comisiei din 13 decembrie 2013 privind măsurile zoosanitare de combatere a pestei porcine clasice în anumite state membre.”.
                                       
                                    
                                 (***)  Regulamentul (CE) nr. 599/2004 al Comisiei din 30 martie 2004 de adoptare a unui model armonizat de certificat și de proces-verbal al inspecției, referitoare la schimburile intracomunitare cu animale și cu produse de origine animală (JO L 94, 31.3.2004, p. 44).”;"
						
                           
                        
                              (d)
                           
                           
                              la litera (b), a treia liniuță se înlocuiește cu următorul text:
                              
                                          „—
                                       
                                       
                                          sunt însoțite de certificatul de sănătate pentru comerț în interiorul Uniunii corespunzător, astfel cum este stabilit în Regulamentul (CE) nr. 599/2004 a cărui parte II se completează cu următorul text:
                                          „Produs în conformitate cu Decizia de punere în aplicare 2013/764/UE a Comisiei din 13 decembrie 2013 privind măsurile zoosanitare de combatere a pestei porcine clasice în anumite state membre.””
                                       
                                    
                        
            
                  3.
               
               
                  La articolul 10, data „31 decembrie 2017” se înlocuiește cu data „31 decembrie 2019”.
               
            Articolul 2
      Prezenta decizie se adresează statelor membre.
      
         Adoptată la Bruxelles, 26 octombrie 2016.
         
            
               Pentru Comisie
            
            Vytenis ANDRIUKAITIS
            
               Membru al Comisiei
            
         
      
      
         (1)  JO L 395, 30.12.1989, p. 13.
      
         (2)  JO L 224, 18.8.1990, p. 29.
      
         (3)  Decizia de punere în aplicare 2013/764/UE a Comisiei din 13 decembrie 2013 privind măsurile zoosanitare de combatere a pestei porcine clasice în anumite state membre (JO L 338, 17.12.2013, p. 102).
      
         (4)  Directiva 64/432/CEE a Consiliului din 26 iunie 1964 privind problemele de inspecție veterinară care afectează schimburile intracomunitare cu bovine și porcine (JO 121, 29.7.1964, p. 1977).
      
         (5)  Directiva 2001/89/CE a Consiliului din 23 octombrie 2001 privind măsurile comunitare pentru controlul pestei porcine clasice (JO L 316, 1.12.2001, p. 5).
      
         (6)  Decizia 2002/106/CE a Comisiei din 1 februarie 2002 de aprobare a unui manual de diagnosticare care stabilește proceduri de diagnosticare, metode de prelevare de probe și criterii de evaluare a testelor de laborator pentru confirmarea pestei porcine clasice (JO L 39, 9.2.2002, p. 71).